Document ID: 32014D0637

IZVEDBENI SKLEP KOMISIJE
z dne 28. avgusta 2014
o spremembi Priloge k Izvedbenemu Sklepu 2014/178/EU glede območij v nekaterih državah članicah, za katera veljajo omejitve zaradi afriške prašičje kuge
(notificirano pod dokumentarno številko C(2014) 6169)
(Besedilo velja za EGP)
(2014/637/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (3), in zlasti člena 4(3) Direktive,
ob upoštevanju naslednjega:
(1)
Izvedbeni sklep Komisije 2014/178/EU (4) določa nadzorne ukrepe za zdravje živali v zvezi z afriško prašičjo kugo v nekaterih državah članicah. Priloga k navedenemu sklepu razmejuje in navaja nekatera območja, ki se razlikujejo glede na stopnjo tveganja na podlagi epidemioloških razmer. Navedeni seznam vključuje nekatera območja Estonije, Italije, Latvije, Litve in Poljske.
(2)
Od začetka avgusta 2014 je bilo v bližini latvijske meje s tretjimi državami ter v bližini meje z Estonijo sporočenih več novih izbruhov pri domačih prašičih. Primeri pri divjih prašičih so bili ugotovljeni v Latviji na območjih, ki so trenutno izven področja uporabe Izvedbenega sklepa 2014/178/EU. Poleg tega je prišlo od začetka avgusta 2014 do več novih izbruhov pri domačih prašičih v Litvi in na Poljskem. Število, velikost in lokacije izbruhov kažejo na spremembo razširjenosti bolezni.
(3)
Pri oceni tveganja, ki ga predstavlja zdravstveno stanje živali v Litvi, Latviji in na Poljskem ter v sosednjih tretjih državah, bi bilo treba upoštevati razvoj trenutnih epidemioloških razmer. Da bi lahko osredotočili nadzorne ukrepe za zdravje živali in preprečili širjenje afriške prašičje kuge ter preprečili morebitne nepotrebne motnje za trgovino v Uniji in se izognili neupravičenim omejitvam trgovanja v tretjih državah, bi bilo treba seznam Unije območij, za katera veljajo nadzorni ukrepi za zdravje živali iz Izvedbenega sklepa 2014/178/EU, spremeniti, da se upošteva trenutno zdravstveno stanje živali v zvezi z navedeno boleznijo v Latviji, Litvi in na Poljskem ter v sosednjih tretjih državah.
(4)
Zato je treba nadomestiti Prilogo k Izvedbenemu sklepu 2014/178/EU ter vključiti zadevna območja v Estoniji, Latviji, Litvi in na Poljskem.
(5)
Izvedbeni sklep 2014/178/EU bi bilo zato treba ustrezno spremeniti.
(6)
Ukrepi iz tega sklepa so v skladu z mnenjem Stalnega odbora za rastline, živali, hrano in krmo -
SPREJELA NASLEDNJI SKLEP:
Člen 1
Priloga k Izvedbenemu sklepu 2014/178/EU se nadomesti z besedilom iz Priloge k temu sklepu.
Člen 2
Ta sklep je naslovljen na države članice.
V Bruslju, 28. avgusta 2014

Labels: 0
18
6